Zhantas/Cleaned-Kyrgyz_Wikipedia huggingface dataset:
Ruby

Ruby (англ. ruby - рубин, айтылышы ['ru:bɪ] - руби) - динамикалуу, рефлективдүү, интерпретациялануучу жогорку даражалуу программалоо тили. Операциондук системден көз карандысыз көп агымдуулук ишке ашырууга, катуу динамикалык типтештирүүгө, таштанды чогулткучка жана башка көптөгөн мүмкүнчүлүктөргө ээ. Синтаксиси Perl жана Eiffel тилдерине, объектиге багытталган ык-мамилеси Smalltalk'ка жакын. Ошондой эле, тилинин кээ бир өзгөчөлүктөрү Python, Lisp, Dylan жана Клу-дан алынган.

Тилдин чечмелөөчүсүнүн кайчылаш платформалык ишке ашырылышы толугу менен эркин болуп саналат. 

 Тарыхы 
...

 Философиясы 
Объектиге багытталган программалоонун күйөрманы - Мацумото Perl'ден кубаттуу, объектиге багытталуусу Python'дон арбын тил жөнүндө кыялданган. Ruby'нин негизги милдети - жөнөкөй, ошол эле учурда түшүнүктүү программа түзүү. Мында программанын иштөө ылдамдыгы эмес, иштеп чыгуунун кыска мөөнөттүүлүгү, синтаксистин түшүнүктүүлүгү жана жөнөкөйлүгү маанилүү.

Негизги принциби - "аз күтүлбөстүк": программа программчы күткөндөй иштеши керек. Бирок бул принцип Ruby контекстинде тил менен таанышып жатканда эмес, кылдат изилдеп жатканда аз таң калуу дегенди билдирет.

Матсумотонун өзүнүн ырасташынча, анын иштеп чыгуудагы максаты программалоо учурундагы өзү үчүн күтүлбөстүктөрдү азайтуу болгон. Бирок, тил жайылгандан кийин программисттердин ой жүгүртүүсү окшошо экенин, көпчүлүгү үчүн "аз күтүлбөстүк" принциби өзүнүн принциби менен шайкеш келгенин таң калуу менен билген.

 Байланыштуу макалалар 
 Ruby on Rails

 Шилтемелер 

Категория:Маалымат технологиялары
Категория:Программалоо тилдери
Turbo Pascal

alt=Turbo Pascal программалоо тилинин алгачкы версиясы|thumb|Turbo Pascal программалоо тилинин алгачкы версиясы
Turbo Pascal (айтылышы "ту́рбо паска́ль") - DOS жана Windows 3.x платформалары үчүн программалык камсыздоо иштеп чыгуунун интеграцияланган чөйрөсү жана бул чөйрөнүн программалоо тили; Borland фирмасынын Pascal тилинин диалекти.

Borland Pascal соода белгиси кымбат варианттар үчүн алынып коюлган (көп сандаган китепканасы жана стандарттык китепкананын баштапкы коду бар), арзан, оригинал жана кеңири белгилүү версиясы Turbo Pascal деген аталышта сатылган. Borland Pascal аты да кененирээк мааниде, Borland фирмасынын Pascal тилинин расмий эмес версиясынын аталышы катары колдонулат. x32 платформасында иштейт

 Турбо Паскалдын артыкчылыктары жана кемчиликтери 
 Артыкчылыктары 
 Ар кандай убакта жеткиликтүү функционалдык түзөөчүсү бар ыңгайлуу иштөө чөйрөсү.
 Тилди башка булактарга кайрылбастан үйрөнүүгө жол ачкан контексттик сурап-билүү системи.
 Жогорку ылдамдыкта компилдөө, компилденген программалардын жогорку ылдамдыкта аткарылышы.
 Ассемблер тилиндеги кошмолорду колдонуу мүмкүнчүлүгүнүн бардыгы.

 Кемчиликтери 
 Компилятор дээрлик колдонулбаган DOS реалдуу режимине болжонгон. Бирок, компилятордун жана чөйрөнүн акыркы версияларына тиешелүү түзөөчү (TD) менен чогуу корголгон режимди колдоо киргизилген.
 CRT модулунда ката бар: программаны 200 MHz такт жыштыктагы кампүтерлерде иштеткенде дароо "Runtime error 200 at…" - деген билдирүү чыгып, авариялык жыйынтыктоо болот (delay функциясынын циклдеринин ката саналышы, ылдам процессорлорго, алмашмалуу жыштыктуу процессорлорго, көп максаттуу чөйрөлөргө болжонгон эмес). CRT модулун оңдоонун түрдүү жолдору бар. Клаус Хартнегг тапкан жолдо 200 катасы чыкпайт, бирок ылдам компүтерлерде Delay'дын созулушу күтүлгөндөн аз. Бул да болсо, билбестиктен Turbo Pascal'дын кемчилиги деп эсептелинет.
 Кошмо ассемблердеги белгилердин иштешинде мүчүлүштүктөр бар (белги буйруктары аларга өтүлбөгөн учурда да аткарылып калат)

 Шилтемелер 
Категория:Маалымат технологиялары
Категория:Программалоо тилдери
HTML5

HTML5 (англ. HyperText Markup Language, version 5) - дүйнөлүк желенин мазмунун структуралоочу жана көрсөтүүчү тил. Бул HTML'дин бешинчи версиясы. Стандарт (колдонуу сунушталган версия) 2014-жылы гана бүтсө да (мурдагы, төртүнчү версия 1999-жылы жарыяланган), 2013-жылы эле браузерлер оперативдүү колдошчу, иштеп чыгуучулар жумуш стандартын колдошкон (англ. HTML Living Standard). HTML5'ти өнүктүрүүнүн максаты - дароо кери шайкештиги сакталган мультимедия технологияларын колдоо деңгээлин, коддун адамга жеңил окулушун, парсердин анализдөөсүн жакшыртуу. 

Дүйнөлүк желеде узак убакыт бою HTML 4.01, XHTML 1.0 жана XHTML 1.1 стандарттары колдонулуп келген. Веб-барактар иш жүзүндө аралаш өзгөчөлүктөр колдонулуп калыптанып кала турган. Бул өзгөчөлүктөр программалык продуктулардын өзгөчөлүктөрү, мисалы, веб-браузерлердин жана жалпы колдонулган иреттүү ыкмалардын өзгөчөлүктөрү. HTML5, HTML жана XHTML'дин синтаксистик нормаларын айкалыштыра алган бирдиктүү маркалоо тили катары түзүлгөн. Ал документтердин маркаларын кеңейтет, жакшыртат жана рационалдайт, ошондой эле, татаал веб-колдонмолор үчүн бирдиктүү API кошот. 

HTML5 көптөгөн жаңы синтаксистик өзгөчөлүктөрдү ишке ашырган. Мисалы, , и элементтери, ошондой эле SVG жана математикалык формула колдонуу мүмкүнчүлүгү. Бул жаңылыктар сырткы API жана плагин колдонбостон графика жана мультимедия объектилерин түзүүнү жана башкарууну жөнөкөйлөтүү үчүн иштелип чыккан. , , жана сыяктуу башка жаңы элементтер документтин (баракчанын) семантикалык мазмунун байытуу үчүн иштелип чыккан. Жаңы атрибуттар ошол эле максатта киргизилген, бирок бир катар элементтер менен артибуттар өчүрүлгөн. Кээ бир , жана сыяктуу элементтер өзгөртүлгөн, которулган же стандартталган. API жана DOM HTML5'тин өзгөчөлүгүнүн негизги бөлүктөрү болуп калышкан. HTML5 калыптоо каталарын кайра иштетүүнүн айрым өзгөчөлүктөрүн аныктайт. Ошондуктан, бардык шайкеш браузерлер синтаксистик каталарды бирдей карашы керек.

 Тарыхы 

 Шилтемелер 

Категория:Маалымат технологиялары
Категория:Интернет‎
Категория:Программалоо тилдери
CSS

150px

150px

150px

150px

CSS (/ си-эс-эс / англ. Cascading Style Sheets -каскаддык стилдер жадыбалы) - белгилөө тили (HTML,XML) менен жазылган документтин тыш көрүнүшүн сүрөттөөчү формалдуу тил.

Көбүнчө HTML жана XHTML белгилөө тилдеринин жардамы менен жазылган веб-баракчалардын тыш көрүнүшүн сүрөттөөчү, жасалгалоочу каражат катары колдонулат

 CSS'ти түзүүнүн максаты 
CSS'ти веб-баракча жасоочулар түс, арип, блоктордун орун алышы же веб-баракчалардын тыш көрүнүшүнүн башка аспектилерин жөндөө үчүн колдонушат. CSS'ти өнүктүрүүнүн негизги максаты веб-баракчанын (HTML же башка белгилөө тилдеринин жардамы менен жүргөн) логикалык структурасын сүрөттөөнү (эми формалдуу CSS тилинин жардамы менен жүргөн) тыш көрүнүштү сүрөттөөдөн ажыратуу болуп саналат. Мындай ажыратуу документтин жеткиликтүүлүгүн арттырышы, көрүнүшүн ийкемдүүрөөк кылышы жана башкарууну жеңилдетиши мүмкүн. Ошондой эле, структурада камтылгандарды жөнөкөйлөтүп, кайталоолорду азайтат. Ошондой эле, CSS бир эле документти башка-башка стилдерде же чыгаруу ыкмаларында көрсөтүп бере алат. Мисалы, экранда көрсөтүү, басма көрсөтүү, үн чыгарып окуу (атайын үн браузери же экрандан окуу программасы менен). Брайл шрифтин колдонгон түзмөктөр менен чыгаруу мүмкүн.

 CSS'ти документ менен байланыштыруу жолу 
...

 Шилтемелер 
https://www.w3.org/TR/CSS Расмий барак.

https://quirks.spec.whatwg.org Кошумча маалымат.
Django

thumb
thumb
Django (Джанго, ['dʒæŋɡoʊ]) — Python тилиндеги веб-колдонмолор үчүн эркин фреймворк. MVC долбоорлоо калыбын колдонот. Долбоорду Django Software Foundation уюму колдойт.

Django'до сайт бир же бир нече колдонмодон курулат. Буларды ажыратууга же кошууга мүмкүн кылуу сунушталат. Бул анын айрымдардан олуттуу архитектуралык айырмасы болуп эсептелет (мисалы, Ruby on Rails). фреймворктун негизги принциптеринин бири - DRY (англ. Don't repeat yourself)

Башка фреймворктордон айырмаланып, URL иштеткичтери Django'до туруктуу айкаштардын жардамы менен апачык конфигурацияланат. Контроллерлердин моделинин курамынан автоматтык түрдө чыкпайт.

Django берилиштер базасы менен иштөө үчүн өз ORM'син колдонот. Мында берилиштер модели Python класстары менен сүрөттөлөт жана буга жараша берилиштер базасынын схемасы чыгарылат. 

 Тарыхы 

 Пайдалангандар 
Django веб-фреймворку Instagram, Disqus, Mozilla, The Washington Times, Pinterest, YouTube, Google ж.б.у.с. ири жана белгилүү сайттарда колдонулат.

Ошондой эле, Django веб-курам катары график түзүү жана байкоо системи - Graphite'де, файл алмашуу жана сактоо системинин эркин аткарылышы - FreeNAS'та ж.б. долбоорлордо колдонулат.

 Шилтемелер 

 Документация 
Джанго документациясы: 
Категория:Маалымат технологиялары
Категория:2005-жыл
Категория:Эркин фреймворктор
Категория:Коду ачык программалар
Raspberry Pi

thumb|Raspberry Pi 3 B+
Raspberry Pi ([ 'rɑːzbərɪ paɪ], Разбери пай) - бир платалуу банк картасынчалык компүтер. Башында информатиканы окутуунун арзан системи катары иштелип чыкса да, кийин авторлору күтүлбөгөн колдонууларга жана популярдуулукка ээ болгон. Raspberry Pi Foundation иштеп чыгат. Беш жылдын гана ичинде 12,5 миллиондон ашык Raspberry Pi түзмөгү сатылган. 

 Тарыхы 

2011-жылы май айында Девид Бребен көлөмү USB-флеш-жыйноочу менен бирдей Raspberry Pi'дын биринчи концептин көрсөткөн.

2011-жылы июль айынын аягында платонун альфа-версиясы бүткөрүлүп, өндүрүшкө жөнөтүлгөн. 12-августта Raspberry Pi Foundation түзмөктүн биринчи партиясын алган. Компүтердин альфа-версиясында кээ бир сыналуучу функциялар жана кымбат бөлүктөр болгон. Булар акыркы версияда алынып салынган. Ошондой эле, платонун акыркы версиясы 20%га кичине жана алты эмес, төрт катмардан турат.

2012-жылдын 10-январында компания "B" моделиндеги 10 миң платолук биринчи партиянын өндүрүлө баштаганын жарыя кылган.

2012-жылы 29-февралда платолордун "B" модели сатыла баштаган.

2012-жылы 16-июлда долбоордун иштеп чыгуучулары Raspberry Pi "B" түзмөгүнө тапшырык чеги жоюлганын кабарлашкан.

2012-жылы 14-декабрда Raspberry Pi "A"-нын өндүрүшү башталган.

2014-жылы 14-июлда долбоордун иштеп чыгуучулары үчүнчү Raspberry Pi "B+" версияны чыгарышкан.

2015-жылы 2-февралда долбоордун иштеп чыгуучулары төртүнчү Raspberry Pi "2B" версияны чыгарышкан.

2015-жылы долбоордун иштеп чыгуучулары жаңы Raspberry Pi Zero микрокомпүтерин чыгарышкан. Негизги айырмачылык - беш долларлык баа жана ажыратылган GPIO туташтыргыч.

2016-жылдын 29-февралында Raspberry Pi 3 чыккан. Негизги айырмачылыктар: 64-биттик процессор, WiFi жана Bluetooth болушу.

2017-жылы 28-февралда Raspberry Pi Zero W чыккан. Башкы айырмачылыктар: WiFi жана Bluetooth болушу. 

 Көрүнүшү 
Компүтер банк картасынчалык көлөмдө, төрт катмарлуу басма платодо толук чогултулган боюнча сатылат. (Zero жана Zero W моделдери бөтөнчө). Стандарттык тапшырууга плато гана кирет. Корпус, азык блогу жана флеш-картаны өзүнчө буйрутма кылуу керек.

 Шилтемелер 

Категория:Маалымат технологиялары
Категория:Компьютер
Интерактив такта

thumb|Интерактив такта.
Интерактив такта (англ. interactive whiteboard) - компүтер жана проектор да кирген чоң системдин бөлүгү катары иштеген чоң сенсордук экран. Проектордун жардамы менен компүтердин иш тактасынын сүрөттөлүшү интерактив тактанын бетине проецияланат. Бул учурда такта экран катары кызмат кылат. Тактага проецияланган сүрөттөлүш менен иштөөгө, өзгөртүүгө жана белги коюуга болот. Бардык өзгөртүүлөр компүтердеги тиешелүү файлдарга жазылып, сакталат. Илгериде оңдоп түзөп же чечилме алып жүрүүчүлөргө жаздырып алса болот. Мындайда электрондук такта маалымат киргизүү түзмөгү иретинде колдонулат.

Тактаны атайын чыбык менен же манжаны тийгизип башкарууга болот. Бул тактанын өндүрүлүшүндө кандай технологиялар колдонулганына байланыштуу.

Такта менен компүтердин байланышы эки тараптуу, интерактив тактада манжа же калем (чыбык) болсо, чычкан катары иштейт.

Интерактив такталар мектептердин окуу класстардында сабакка компүтердик көмөк иретинде, тренинг-борборлордо, сүйлөшүү бөлмөлөрүндө жигердүү колдонулат. 

Интерактив такта менен иштөөдө проектор сүрөттү документ-камерадан бере алат. Бул окуу жараянын көбүрөөк өзгөчөлөнтүүгө мүмкүндүк берет.

 Тарыхы 

 Шилтемелер 

Категория:Маалымат технологиялары
Касперский антивирусу

thumb|upright=0.6
Касперский антивирусу (англ. Kaspersky Antivirus, KAV) - Касперский Лабораториясы тарабынан иштелип чыккан антивирустук программалык камсыздоо. Колдонуучуларга вирус, троян программалар, шпион программалар, рукиттер жана adware коркунучтарына каршы коргонуу сунуштайт. Мындан тышкары, HIPS компоненттерин камтыган проактивдүү коргоонун жардамы менен белгисиз коркунучтардан сактанууну камсыз кылат ("Kaspersky Internet Security 2009+" деп аталган мурдагы версиялар үчүн гана. '+' мында антивирустун катардагы версиясы чыккан жылдын артынан бирге көбөйүп турган мурдагы регистрдин катар саны). Алгач, 1990-жылдардын башында -V деп, андан кийин - AntiViral Toolkit Pro деп аталган.

Өзүнүн антивирусунан тышкары бекер дарылоочу Kaspersky Virus Removal Tool утилитасы чыгат.

Ошондой эле, уруксаты 365 күндүк акысыз Kaspersky Free версиясы бар (мында "Активдүүлүк көзөмөлү" жана "Тармак көзөмөлү" жок).

 Тарыхы 

 Шилтемелер 

Категория:Копмүтердик коопсуздук
Категория:Програмдар
Avast Antivirus

thumb|upright=0.5
Avast Antivirus - Windows, Linux, Mac OS операциондук системдери жана ошондой эле Palm, Android и Windows CE платформасындагы ЖЧК (Жеке чөнтөк компүтер) үчүн антивирустук программа. 1991-жылы Чехословакияда негизделген AVAST Software компаниясынын өндүрүшү. Компаниянын баш кеңсеси Прагада жайгашкан. Үйдө коммерциялык эмес колдонууга төлөмдүү (Pro Antivirus, Internet Security и Premier) жана бекер (Free Antivirus) версиялары бар. Ошондой эле, орто жана ири бизнес үчүн (Endpoint Protection, Endpoint Protection Plus, Endpoint Protection Suite жана Endpoint Protection Suite Plus) жана серверлер үчүн версиялар бар (File Server Security и Email Server Security). Продукт ICSA Labs тарабынан тастыкталган.

Avast аталышы - anti-virus advanced set'тин кыскартылганы ("алдыңкы антивирус топтому") Англис тилинде "токто" же "калтыруу" деген маанилерге келген avast сөзү бар экени кийин кийин байкалган.

Avast Free Antivirus эң таанымал бекер антивирустардын бири деп эсептелет. Avast антивирусун дүйнө жүзү боюнча 400 миллионго жакын колдонуучу пайдаланат.

 Тарыхы 

 Шилтемелер 

Категория:Програмдар
Категория:Копмүтердик коопсуздук
Жек Ма

thumb|Жек Ма (2008)
Ма Йун (кытай: 马云, [mà y̌n]; 1964-жылы 10-сентябрда туулган) -- кесиптик чөйрөсүндө Жек Ма деген ысым менен белгилүү кытайлык ишкер магнат. Интернетке негизделген ишмердүүлүк менен алектенген Alibaba Group компаниясынын негиздөөчүсү жана башкы директору.

Учурда ал Азиядагы эң бай инсан. 2017-жылдын август айына карата, ал 37.9 млрд АКШ долларына ээ. Ал бизнес жана ишкердик чөйрөдөгү дүйнөлүк фигурага айланган. Ал дүйнөдөгү эң таасирдүү бизнесмендердин бири жана өзүнүн бизнес философиясын баяндаган филантроп болуп эсептелет. Ал Fortune журналынын 2017-жылдагы "Дүйнөнүн 50 улуу лидери" тизмесинде 2-сапка жайгашкан.

 Өмүр баяны 

 Жетишкендиктери 
2004-жылы Кытайдын Борбордук телеканалы жана анын көрүүчүлөрү Маны "Жылдын мыкты 10 бизнес-лидерлеринин" бири катары тандап алган.

2005-жылы сентябрда Дүйнөлүк экономикалык форум Маны "Жаш дүйнөлүк лидер" деп тапкан. Fortune журналы дагы аны "Азиянын 25 күчтүү бизнес инсанынын" бири катары баалаган. Businessweek журналы аны 2007-жылы "Жылдын бизнес инсаны" деп тааныган жана Barron гезити 2008-жылы аны "Дүйнөнүн мыкты 30 жетекчисинин" бири катары тандап алган.

2009-жылдын май айында Time журналы Маны дүйнөдөгү 100 таасирдүү адамдын бири деп тапкан. Maнын жетишкендиктери тууралуу баяндап жатып, Time журналынын мурдагы башкы редактору жана Harvard Business Review журналынын башкы редактору Ади Игнатиус "кытай интернет ишкери жумшак сүйлөгөн жана эргежээл сыяктуу -- ошондой эле ал англис тилин аябай жакшы сүйлөйт" деп жазган. Андан тышкары, "мырза Манын Taobao.com аттуу керектөөчү аукциондору боюнча вебсайты Кытайдагы eBay'ди басып алган" деп белгилеген. Ал 2014-жылы кайрадан тизмеге кошулган. BusinessWeek аны Кытайдын эң таасирдүү адамдардын бири деп тааныган. Forbes China журналы дагы аны 2009-жылга чейин Кытайда эң урмат-сыйга ээ болгон ишкер деп тапкан. Ма 2009-жылы Декаданын бизнес лидерлери сыйлыгынын Жылдын экономика инсаны деген наамына ээ болгон.

 Шилтемелер 

Категория:МТ инсандары
Категория:Туулгандар 1964-жылы‎
Категория:Кытай
Песпективдүү изилдөөлөр институту

Песпективдүү изилдөөлөр институту (аббр.: IAS) – Принстондо (Нү-Жерси, АКШ) жайгашкан, америкалык окутуучу Абрахам Флекснер жана филантроп Луи Бамбергер менен Кэролайн Бамбергер Фульд тарабынан 1930-жылы негизделген, теориялык жана интеллектуалдык изилдөөлөрдүн көз карандысыз постдоктордук изилдөө борбору.

Институт АКШга көчүп келген Альберт Эйнштейндин, Герман Вейльдин, Жон фон Нейманндын жана Курт Гөдельдин окуу үйү катары таанымал. Принстон, Рутгерс университеттери жана башка жакынкы аймактагы окуу жайлар менен тыгыз байланышта болсо дагы, институт көз карандысыз табылып, окуу акысын же кандайдыр бир чогултууларды жыйнабайт. Флекснердин институтту негиздеген себеби өзүнүн билимге умтулуусу болгон. Институттун белгилүү программасы же эксперименталдык объектиси жок. Изилдөөлөр келишим боюнча негизделген же атайын уюштурулган болбойт; ар бир изилдөөчүгө өз максаттарына жетүүгө эркиндик берилет. Европада фашисттик агымы курчуп жатканда пайда болгон институт интеллектуалдык капиталдын Европадан Америкага өтүүсүндө негизги ролду ойноп, академиялык жана илимий жашоонун эң жогорку катмары репутацияга ээ болгон.
Акчалай салымдар, гранттар жана финансылык белектердин жардамы менен иш жүргөзгөн институт Улуттук илимий фонду негиздеген Американын сегиз математикалык институттарынан бири болуп эсептелет. Кээ бир Песпективдүү изилдөөлөр институттар консорциумунун башка сегиз мүчөлөрүнүн модели болуп саналат.

Институт төрт жогорку мектептерден турат: тарыхый изилдөөлөр, математика, табият илими жана социология, ошондой эле булардын катарына теоретикалык биология программасы да кирет.

 Тарыхы 

 Кампустары 

 Жетекчилиги 

 Шилтемелер 

Категория:АКШ университеттери
Категория:1930-жыл
Колледжтердин жана университеттердин рейтингтери

Колледжтердин жана университеттердин рейтингтери – ар кандай факторлордун ар кандай комбинациялары боюнча түзүлгөн жогорку оку жайлардын рейтингтери. Көптөгөн учурларда рейтингтер - журналдар, гезиттер, веб-сайттар, өкмөттөр жана окумуштуулар тарабынан жетекчиленет. Бардык институттардын рейтингине кошумчалуу уюштуруучулар белгилүү программалар, бөлүмдөр жана мектептер боюнча да рейтингтерди түзүшөт. Ар кайсы рейтингтер финансылык камсыздоо жана жардам берүү комбинацияларын, изилдөөлөрүнүн мыкты же таасирдүү болгондугун, кирүү акысын, бүтүрүүчүлөрүн, алган сыйлыктардын санын, улуттук чөйрөсүн, бүтүрүүчүлөрүнүн жумушка орношуусун, өндүрүш байланыштарынын өнүгүүсүн, тарыхый репутациясын жана башка талап кылынган нерселерди эске салышат. Көптөгөн учурларда ар кандай рейтингтер көбүнчө институционалдык изилдөөлөрдүн натыйжаларын баалашат. Бир топ рейтингтер бир өлкөнүн ичиндеги окуу жайларды баалашса, башкалары дүйнө жүзүндөгү окуу жайларды баалашат. Рейтингтердин так болгондугу жана керектүүлүгү көптөгөн тартыштарды жараткан. Баа берүү методологиялардын өсүшү жана аларды сынга алуусу бул тармактын бир бирдиктүү системге келбөөсүн аныктайт. Мындан тышкары, ашыкча өзүнө-өзү шилтеме берүү рейтингтер системин алдаганга мүмкүн богондугун көрсөтөт. Академиялык рейтингтердин ар түрдүүлүгү академиялык чөйрөдөгү комплекстүү дарамети боюнча ар кайсы академиялык окуу жайдардын ар тараптуу серебин жана терең көзөмөлүн камсыз кылат. БУУ жалпы коомго жагымдуу болгон жана бардык катышуучуларды билим менен камсыз кылуучу күч катары каралган жогорку окуу жайларды козгоп жатканда, институттар рейтинги коомдун адилеттүү баалоосунун ачык айкын куралы болуп эсептелет.

 Шилтемелер 

Категория:Университеттер
"Оскар" сыйлыгынын "Эң мыкты ыңгайлаштырылган сценарийи" номинациясы

"Оскар" сыйлыгынын "Эң мыкты ыңгайлаштырылган сценарийи" номинациясы АКШдагы эң ардактуу тасма сыйлыктарынын номинацияларынын бириси. Бул номинация жыл сайын башка булактын (адатта: роман, пьеса, кыска аңгеме, телесериал, кээ бир учурларда тасма) сценарийин адаптациялаган жазуучуга ыйгарылат.

 Тарыхы 

 Шилтемелер 

Категория:Оскар сыйлыгынын номинациялары
Кремний өрөөнү (телесериал)

"Кремний өрөөнү" - Майк Жаж, Жон Алтшулер жана Дэйв Крински ойлоп тапкан америкалык күлкүлүү окуялуу телесериал. Сериалда Кремний өрөөнүндө баштапкы ишкананы негиздеген алты жаш адамдардын окуясы баяндалат. Сериалдын биринчи сериясы 2014-жылдын 6-апрелинде HBO каналында көрсөтүлгөн.

 Тарыхы 

 Шилтемелер 

Категория:АКШ телесериалдары
Бивис менен Баттхед

Бивис менен Баттхед - Майк Жаж тарабынан ойлоп табылып, стилдештирилген америкалык ситком. Ситком Жаждын 1992-жылы Liquid Television каналында көрсөтүлгөн "Бака бейсболу" (англ. Frog Baseball) кыска метраждуу тасмасына негизделген. Бул кыска метраждуу тасмадан кийин MTV Жаж идеясын өнүктүрүүсү боюнча келишимге кол коюшкан. Ситком 1993-жылдын 8-мартынан баштап 1997-жылдын 28-ноябрына чейин көрсөтүлгөн. Кийин ситкомдун жаңы сегиз сезону чыккан. Алар 2011-жылдын 27-октябрынан 29-декабрына чейин көрсөтүлгөн. 1996-жылы сериялар "Бивис менен Баттхедтин Америкага көрсөткөн кылыктары" (англ. Beavis and Butt-Head Do America) аталышындагы анимациялык тасмага ылайыкташтырылган.

 Тарыхы 

 Шилтемелер 

Категория:АКШ телесериалдары
Ажал дептери

thumb|Ажал дептери.
"Ажал дептери" (жапон. デスノート , хэпбөрн: Desu Nōto) – Цугуми Обой жазган, сүрөттөрүн Такэси Обата тарткан жапон манга сериялары. Бул мангада мектептин жогорку класстарынын окуучусу Лайт Ягаминин синигами Рүктан кожоюнуна, жүзүн жана атын билген кимдир бирөөнү өлтүрүү мүмкүнчүлүгүн берген, табияттан тышкары турган күчтөргө ээ болгон дептер бар болгонун үйрөнөт. Серияларда Лайттын дептердин жардамы менен “Кудай” катары “жамандыктан тазаланган” дүйнө куруу аракеттери жана L аттуу тыңчынын анын пландарын бузуусу баяндалат.

“Ажал дептери” 2003-жылдын декабрынан 2006-жылдын майына чейин Shueisha корпорациянын Weekly Shōnen Jump манга журналында сериялашып чыккан. 2004-2006-жылдардын аралыгында манганын 108 баптары бирге чогултулуп 12 танкобон форматындагы китеп болуп чыккан. Манганын анимацияланган телевизиондук адаптациясы Жапонияда 2006-жылдын 3-октябрынан 2007-жылдын 26-июнуна чейин көрсөтүлгөн. 37 эпизоддон турган аниме Madhouse компаниясы тарабынан жетектелип, режиссеру Тэцуро Араки болгон. Сериялардын окуясында негизделген Нисио Исин жазган жеңил сюжеттүү роман 2006-жылы жарыкка чыккан. Буларга кошумчалуу Konami оюн компанисы Nintendo DS чөнтөк оюнчукка ылайыктуу видео оюндарды чыгарган. Манга сериялары Жапонияда 2006-жылдын 17-июнунда, 2006-жылдын 3-ноябрында жана 2008-жылдын 2-февралында чыккан үч жандуу аракеттүү тасмаларга жана 2015-жылкы телевизиондук драмага адаптацияланган. Манганын "Ажал дептери: Жаңы муун" (англ. Death Note: New Generation) аталышындагы кыска метраждуу сериялары жана төртүнчү тасмасы 2016-жылы чыккан. Манганын болочок америкалык тасмасынын көргөзүүсү Netflix каналында, 2017-жылдын 25-августуна пландалган.

 Тарыхы 

 Шилтемелер 

Категория:Аниме тасмалар‎